Ji So Yun

**Ji So Yun** (koreyscha: 지소연, koreyscha talaffuzi: [tɕi.so.jʌn]; 1991-yil 21-fevralda tugʻilgan) — Janubiy Koreyalik professional futbolchi, WK League klubi «Suwon FC» va Janubiy Koreya terma jamoasida yarim himoyachi sifatida oʻynaydi.

## Klubdagi karyera

Ji oʻz faoliyatini Yaponiyada 2011 va 2013-yillar oraligʻida L. Ligasi INAC chempioni Kobe Leonessa jamoasida oʻynab boshlagan. 2013-yilning noyabrida Ji Angliyaning *Chelsi* klubidan taklif olgan. 2014-yil yanvar oyida u ikki yillik shartnomaga rozi boʻlgan. Oʻsha oyda transfer rasman tasdiqlanganida, «Chelsi» bosh murabbiyi Emma Xeys Ji haqida shunday dedi: *U dunyoning eng yaxshi yarim himoyachilaridan biri va muxlislarimiz uni yaxshi koʻrishadi*.  Yaponiya klubidagi soʻnggi oʻyinlaridan birida Ji Xalqaro ayollar klublari chempionati finalida oʻzining yangi klubi «Chelsi» darvozasiga gol urdi.

Ji Angliyadagi birinchi mavsumidan soʻng yilning eng yaxshi oʻyinchisi deb topildi. U 2015-yil aprel oyida PFA tomonidan yilning eng yaxshi ayol futbolchisi deb topilgan shuningdek, PFA WSL yilning eng yaxshi jamoasiga kiritildi.

«Uembli» stadionida birinchi marta oʻtkazilgan 2015-yilgi ayollar oʻrtasidagi Angliya kubogi finalida Ji «Chelsi» uchun kubokni qoʻlga kiritish oʻyindagi yagona golni kiritdi. 2015-yil oktabr oyida u «Chelsi»ning «Sanderlend» ustidan 4:0 hisobida gʻalaba qozongan oʻyinida ham gol urdi, bu esa klubning birinchi FA WSL chempionligini, shuningdek, Liga va Kubokning dublini ta’minladi.

2018-yilning 1-aprelida Ji «Arsenal»ga qarshi oʻyinda (1:1) «Chelsi» safidagi 100-uchrashuvini oʻtkazdi. 

Yillar davomida «Chelsi»dagi oʻyinlarni hisobga olib, The Guardianʼdan Syuzanna Rak Ji WSL tarixidagi eng yaxshi chet ellik futbolchi ekanligini aytgan.

Sakkiz yilni «Chelsi»da oʻtkazgandan soʻng, Ji 2021/22-yilgi mavsumdan keyin klubni tark etdi. U 200 dan ortiq oʻyin oʻtkazdi va barcha musobaqalarda 68 ta gol urdi, bundan tashqari, oltita liga chempionligi, toʻrtta Angliya kubogi, ikkita Liga kubogini qoʻlga kiritdi.
2022-yil 24-may kuni Ji oʻz vataniga qaytib keldi va WK League jamoasi Suwon FCga qoʻshildi, bu uning Janubiy Koreya klubidagi ilk faoliyati boʻldi.

## Terma jamoadagi karyera

Ji Janubiy Koreyani 17 yoshgacha boʻlgan yoshlar darajasida himoya qilgan va 2009-yilgi 19 yoshgacha boʻlgan ayollar oʻrtasidagi Osiyo chempionatida ikkinchi va 2010-yilgi FIFA 20 yoshgacha boʻlgan ayollar oʻrtasidagi Jahon chempionatida uchinchi oʻrinni egallagan 20 yoshgacha boʻlgan terma jamoa tarkibida oʻynagan

2006-yil oktabr oyida Ji oʻzining katta jamoadagi debyutini oʻtkazdi va 2006-yilgi Jahon malikasi kubogida oʻynadi. 2006-yil 30-noyabrda u 2006-yilgi Osiyo oʻyinlarida Xitoy Taypeyi darvozasiga ikkita gol urib, Janubiy Koreyaning katta terma jamoasi uchun eng yosh toʻpurarga (15 yosh, 282 kun) aylandi.

Ji 64 ta gol bilan Janubiy Koreya ayollar jamoasining eng yaxshi toʻpurari hisoblanadi. 

## Karyera statistikasi

## Yutuqlar

### Inac Kobe Leonessa
* Nadeshiko ligasi gʻolibi 2011, 2012, 2013
* Empress's kubogi: 2011, 2012, 2013
* Nadeshiko kubogi:  2013
* Xalqaro ayollar oʻrtasida chempionat: 2013

### Chelsi

* FA Ayollar super ligsi: 2015, 2017, 2017–18, 2019–20, 2020–21, 2021–22
* FA Ayollar kubogi: 2014–15, 2017–18, 2020–21, 2021–22
* FA Ayollar liga kubogi: 2019–20, 2020–21
* FA Ayollar jamiyat qalqoni : 2020

### Janubiy Koreya U20
* FIFA U-20 Ayollar oʻrtasida jahon chempionati uchinchi oʻrin: 2010
* AFC U-20 Ayollar oʻrtasida Osiyo kubogi Ikkinchi oʻrin: 2009

### Janubiy Koreya unversiadasi
* Yozgi unversiada: 2009

### Janubiy Koreya
* Osiyo oʻyinlari bronza medal: 2010, 2014, 2018
* AFC Ayollar oʻrtasida Osiyo kubogi Ikkinchi oʻrin: 2022

### Shaxsiy yutuqlar

* FIFA ayollar oʻrtasida yilning eng yaxshi futbolchisi nomzodi:2010-yil (6- oʻrin)
* FIFAning eng yaxshi ayol futbolchisi nomzodi:2020-yil (11- oʻrin)
* FIFA FIFPro Womenʼs World11 nomzodi: 2020-yil
* FIFA U-20 ayollar oʻrtasidagi jahon chempionati kumush toʻpi: 2010-yil
* FIFA U-20 Ayollar Jahon chempionati Kumush butsa: 2010-yil
* Yozgi Universiadaning eng qimmat futbolchisi:2009-yil
* FA ayol oʻyinchilar orasida yilning eng yaxshi futbolchisi: 2014-yil
* PFA tomonidan yilning eng yaxshi ayol futbolchisi: 2014–15
* PFA Yil jamoasi (FA WSL)]]:2014–15, 2015–16,2017–18, 2018–19, 2019–20
* U-19 ayollar oʻrtasidagi Osiyo chempionatining eng yaxshi toʻpurari: 2009-yil

## Manbalar

## Havolalar
*Ji So-yun at Chelsea F.C.